«Ազատություն» ռադիոկայանը լրագրողական հետաքննություն է իրականացրել, որի մեջ ներկայացված են Ամանորին ընդառաջ պետ․ բյուջեի հաշվին պետական կառույցների իրականացրած ծախսերը։ Մասնավորապես՝ նշվում է, որ ավելի քան 30 միլիոն դրամ ծախսվել է կորպորատիվ հավաքույթների և նվերների համար։ Հետաքննության մեջ առանձին-առանձին ներկայացված են գրեթե բոլոր գերատեսչությունների կողմից իրականացված տոնական ծախսերը, բայց մեր ուշադրությունը գրավեց հատկապես այն փաստը, որ Պաշտպանության նախարարությունը դեկտեմբերի վերջին 7 միլիոն դրամի ծաղիկներ է գնել։ Փաստն այս «Ազատության» հետ զրույցում մատնանշեց գնումների ոլորտն ուսումնասիրող «Հանրային քաղաքականության հետազոտությունների ազգային կենտրոն» հասարակական կազմակերպության նախագահ Արտակ Մանուկյանը։